मनी एक्सचेंज करने की आड़ में रेल टिकट बेच रहे व्यक्ति के दफ्तर पर सीआईबी की रेड, काबू
लुधियाना | फिरोजपुरडिवीजन की क्राइम इन्वेस्टिगेशन ब्रांच (सीआईबी) टीम ने मनी एक्सचेंज करने की आड़ में रेलवे टिकटें बेच रहे व्यक्ति के मॉडल टाउन के अंबेडकर नगर स्थित दफ्तर पर रेड की। इस दौरान टीम ने कार्रवाई करते हुए 28 रिजर्व टिकट, रिजर्वेशन से जुड़े कई अहम कागजात अपने कब्जे में ले लिए और आरोपी जुबैर शेख को गिरफ्तार कर लिया। सीआईबी के इंस्पेक्टर अमित शर्मा ने बताया कि यह कार्रवाई पूरी तरह गुप्त थी और आरपीएफ को भी इसकी सूचना नहीं दी गई। यहां तक कि साथ आए लुधियाना आरपीएफ के कुछ मुलाजिमों को भी रेड वाली जगह के बारे में बताया तक नहीं गया। उन्होंने बताया कि आरोपी पिछले काफी समय से यह कालाबाजारी कर रहा था। यही नहीं वह अपनी आईडी से रिजर्व टिकट बुक करवाकर महंगे दामों पर लोगों को बेचता था। एक टिकट के 100 से 300 रुपए तक वसूलता था।
आरोपी
hin_Deva hin_Deva mar_Deva